कपिल देव ने संभाली थी स्थिति; इमेज ऐसी कि देखते ही डर जाती थीं लड़कियां
Bollywood Villain Ranjeet Personal Life - वेटरन एक्टर रंजीत हिंदी फिल्म इंडस्ट्री में नेगेटिव रोल करने के लिए जाने जाते थे। विलेन की भूमिका में उन्हें ऑडियंस का खूब सारा प्यार भी मिला लेकिन कहीं न कहीं उनके निजी जीवन में भी इसका प्रभाव पड़ा
वेटरन एक्टर रंजीत हिंदी फिल्म इंडस्ट्री में नेगेटिव रोल करने के लिए जाने जाते थे। विलेन की भूमिका में उन्हें ऑडियंस का खूब सारा प्यार भी मिला लेकिन कहीं न कहीं उनके निजी जीवन में भी इसका प्रभाव पड़ा।
उन्होंने हाल ही में एक घटना का जिक्र करते हुए कहा कि एक बार लीजेंड्री क्रिकेटर कपिल देव की सिस्टर इन लॉ उनसे मिलते वक्त अनकम्फर्टेबल हो गईं थीं। रंजीत ने उन्हें साइड हग दिया तो वो डर गईं। बाद में कपिल देव ने उन्हें समझाया कि रंजीत जो फिल्मों में दिखते हैं, असल जिंदगी में वैसे बिल्कुल नहीं हैं।
कपिल ने सिस्टर इन लॉ को समझाया
रंजीत ने कहा, 'कपिल देव की सिस्टर इन लॉ मेडिकल ट्रीटमेंट के लिए आईं थीं, मेरी एक आदत है कि जब मैं लोगों से मिलता हूं तो उनके हाथ मिलाता हूं या साइड हग करता हूं। मैंने उनकी (कपिल देव) सिस्टर इन लॉ को साइड हग किया तो थोड़ी असहज हो गईं। तब कपिल ने अपनी सिस्टर इन लॉ से कहा कि ये वैसा नहीं है जैसा तु समझती है।
बेटी के साथ घूमने पर भी होती थी आलोचना
रंजीत ने 'लहरें' से बात करते हुए कहा कि उनकी इमेज ऐसी हो गई थी कि जब भी वो अपनी बेटी के साथ घूमते तो लोग उन्हें अजीब नजरों से देखते थे। ऐसी ही एक घटना को याद करते हुए रंजीत ने कहा, मैं अपनी बेटी गीगी से मिलने दिल्ली जाया करता था, वो डिजाइनर मनीष अरोड़ा के साथ फैशन इंटर्नशिप कर रही थी।
मैं हर वीकेंड पर उससे मिलने जाता था क्योंकि उसे अकेला छोड़ने में मुझे डर लगता था। मैं उसके साथ हाथ में हाथ डालकर घूमता था तो लोग कहते थे कि इतना अधेड़ होने के बावजूद लड़कियों के साथ घूम रहा है।
मां-बाप ने पहली फिल्म के बाद घर से निकाला
रंजीत ने कहा, 'जब मैंने फिल्म शर्मीली में अपना पहला नेगेटिव किरदार निभाया तो मुझे अपने घर से बाहर निकाल दिया गया। मेरी फैमिली पुराने ख्यालों की थी। मेरे मां-बाप ने सोचा कि मैं सच में लड़कियों को नुकसान पहुंचा रहा हूं, उन्हें गालियां देता हूं।हालांकि शॉट कंप्लीट होने के बाद हम सभी हंसा करते थे।'
आधी से ज्यादा फिल्मों में दिए रेप सीन
रंजीत ने लगभग 500 फिल्मों में काम किया है। इसमें आधी से ज्यादा फिल्मों में उन्होंने रेप सीन दिए। इसी वजह से लड़कियों और औरतों के बीच उनकी इमेज काफी खराब हो गई। उनकी पहली फिल्म सावन भादो थी। रंजीत का असली नाम गोपाल बेदी है। उन्हें रंजीत नाम लीजेंड्री एक्टर सुनील दत्त साहब ने दिया था।
राजेश खन्ना की साली से था अफेयर
रिपोर्ट्स की मानें को रंजीत का अफेयर राजेश खन्ना की साली सिंपल कपाड़िया के साथ रहा था। राजेश खन्ना इस अफेयर से खुश नहीं थे। कहा जाता है कि सिंपल को ही लेकर 1977 में आई फिल्म छैला बाबू की शूटिंग के दौरान राजेश और रंजीत के बीच जमकर झगड़ा भी हुआ था। इस झगड़े के बाद सिंपल और रंजीत के रास्ते अलग हो गए।
